PROCEDURA 05

Solicitare licență pentru serviciul public de alimentare cu apă, furnizat în modalitatea gestiunii directe de către servicii publice de interes local sau județean, cu personalitate juridică, înființate și organizate prin hotărâri ale autorităților deliberative ale unităților administrativ-teritoriale

* + 1. opis, cu specificarea tuturor documentelor transmise;
		2. cerere-tip, conform anexei nr. 1a la Regulamentul privind acordarea licențelor în domeniul serviciilor de utilități publice aflate în sfera de reglementare a Autorității Naționale de Reglementare pentru Serviciile Comunitare de Utilități Publice, aprobat prin Ordinul președintelui A.N.R.S.C. nr. 100/2023;
		3. formular de exprimare a consimțământului cu privire la solicitarea de către A.N.R.S.C. a documentelor emise de alte instituții publice și autorități ale administrației publice centrale, în cazul în care solicitantul nu le prezintă în documentația de licențiere, conform modelului din anexa nr. 5 la Regulamentul privind acordarea licențelor în domeniul serviciilor de utilități publice aflate în sfera de reglementare a Autorității Naționale de Reglementare pentru Serviciile Comunitare de Utilități Publice, aprobat prin Ordinul președintelui A.N.R.S.C. nr. 100/2023;
		4. copia după Certificatul de înregistrare fiscală, emis de Agenția Națională de Administrare Fiscală;
		5. copie de pe hotărârea de dare în administrare a serviciului/activității, cu toate anexele și hotărârile de modificare a hotărârii de dare în administrare, adoptată de consiliile locale ale comunelor, municipiilor, orașelor, sectoarelor municipiului București, sau de consiliile județene, după caz, în care sa fie precizat serviciul pentru care se solicită licența;
		6. numărul total de locuitori din unitățile administrativ-teritoriale în care desfășoară serviciul/activitatea pentru care solicită licența, stabilit în conformitate cu datele publicate anual de Institutul Național de Statistică referitoare la populația după domiciliu la 1 ianuarie pe localități;
		7. tabel cu componentele aferente fiecărui sistem de utilități publice prin intermediul cărora prestează serviciul/activitățile pentru care solicită licența, cu referire la denumirea şi caracteristicile tehnice principale ale acestora, dacă este cazul;
		8. tabel cu stațiile/instalațiile deținute de solicitant, în proprietate sau în folosință, prin intermediul cărora prestează serviciul/activitățile pentru care solicită licența, cu referire la denumirea şi caracteristicile tehnice principale ale acestora, dacă este cazul;
		9. tabel cu dotarea tehnico-materială de care dispune, în proprietate sau în folosință, cu referire la tipul, capacitatea, anul de fabricație şi numărul de autospeciale şi/sau utilaje cu care asigură prestarea serviciului/activităților pentru care solicită licența;
		10. organigrama valabilă la data solicitării licenței, cu evidențierea structurilor organizatorice responsabile cu desfășurarea serviciului/activităților pentru care solicită licența, precum şi cu precizarea documentului de aprobare;
		11. lista cu personalul de care dispune, pe categorii de personal, pentru prestarea serviciului/activităților pentru care se solicită licența;
		12. indicatorii economico-financiari realizați din prestarea serviciilor/activităților aflate în sfera de reglementare a A.N.R.S.C., conform modelului din anexa nr. 7 la Regulamentul privind acordarea licențelor în domeniul serviciilor de utilități publice aflate în sfera de reglementare a Autorității Naționale de Reglementare pentru Serviciile Comunitare de Utilități Publice, aprobat prin Ordinul președintelui A.N.R.S.C. nr. 100/2023;
		13. prețurile/tarifele practicate pentru serviciul/activitățile furnizat(e)/prestat(e) în fiecare unitate administrativ-teritorială pentru care a solicitat acordarea licenței, cu menționarea documentului de aprobare;
		14. copie de pe autorizația/autorizațiile de gospodărire a apelor, în termen de valabilitate, sau, după caz, solicitarea înregistrată la emitent pentru obținerea ori transferul acesteia;
		15. copie de pe autorizația de mediu, în termen de valabilitate, sau, după caz, solicitarea înregistrată la emitent pentru obținerea ori transferul acesteia;
		16. copie de pe autorizația sanitară pentru producerea şi/sau distribuția apei potabile, în termen de valabilitate;
		17. copie de pe programul de monitorizare a calității apei potabile, avizat de direcția județeană de sănătate publică;
		18. copie de pe certificatul de înregistrare la Ministerul Sănătății a laboratorului propriu unde efectuează monitorizarea calității apei potabile sau, după caz, contractul pentru monitorizarea calității apei potabile încheiat cu direcția județeană de sănătate publică ori cu un operator care deține un laborator înregistrat la Ministerul Sănătății pentru analiza probelor de apă în cadrul controlului oficial al calității apei, în situația în care solicitantul nu are un laborator propriu înregistrat la Ministerul Sănătății;
		19. copie de pe hotărârea autorității administraţiei publice locale de înființare a serviciului de interes public local sau județean, cu personalitate juridică, din care să rezulte obiectul de activitate corespunzător serviciului pentru care se solicită licență, forma de organizare şi subordonare.